
REFERAT


privind vânzarea locuinţelor proprietatea privată a Primăriei municipiului



                   Timişoara către chiriaşi


Primăria municipiului Timişoara deţine în proprietate imobile pe raza oraşului, care actualmente sunt închiriate în baza unor contracte de închiriere cu destinaţia de locuinţe la persoane fizice.


Printr-un număr de 129 de adrese trimise ca sondaj titularilor contractelor de închiriere, Primăria municipiului Timişoara şi-a exprimat intenţia de vânzare a acestor locuinţe la preţul pieţei. Din sondaj, a rezultat că din totalul de 129 de adrese înaintate   şi-au exprimat dorinţa de cumpărare 89, din care 10 la preţul pieţei, 7 nu la preţul pieţei, 21 în condiţiile Legii 112/1995, 6 în rate, 45 nu specifică în ce condiţii, 40 nu şi-au manifestat intenţia de cumpărare până la data 02.11.2005.


Acestă intenţie de vânzare a fost analizată în data de 29.09.2005 la Comisia de analiză a spaţiilor cu altă destinaţie decât aceea de locuinţă, care a fost de acord cu vânzarea locuinţelor la valoarea de piaţă, nu prin licitaţie publică, deoarece chiriaşii locuiesc în aceste apartamente de foarte mulţi ani. Valoarea de piaţă se va stabili de către o comisie de  evaluatori din cadrul instituţiei  pe fiecare apartament, la care se adaugă terenul aferent. De asemenea s-a mai stipulat că fondurile obţinute din vânzare vor fi destinate pentru construirea altor imobile cu destinaţia de locuinţă.


Pentru stabilirea corectă a valorii de vânzare ( apartament şi teren ) este necesară dezmembrarea pe apartamente, dezmembrare care va fi executată de către  Primăria municipiului Timişoara, urmând a fi recuperată contravaloarea de la chiriaşi.

Având în vedere cele de mai sus, propunem emiterea unei HCL care să aprobe:


- vânzarea apartamentelor proprietatea privată a Primăriei municipiului Timişoara, înscrise în C.F. nr. 1 Timişoara, nerevendicate în baza Legii nr. 10/2001, a Legii nr. 247/2005 şi care nu fac obiectul Legii nr. 112/1995, către chiriaşi la preţul pieţei.


Anexăm procesul verbal al şedinţei din 29.09.2005.

